Honde val koerantafleweraar aanDie vrou ontvang mediese behandeling op die toneel. (Foto: Netcare 911) ’n Vrou wat koerante in die noorde van Durban aflewer, is Woensdag deur twee honde in die straat aangeval. Shawn Herbst, woordvoerder van Netcare 911, sê paramedici is net voor 13:00 na Bougainvillea- en Honeysucklelaan in Glen Anil ontbied waar hulle ’n vrou met verskeie bytmerke aan haar onderlyf aangetref het. Die vrou, vermoedelik 30 jaar oud, is na wat verneem word deur twee honde aangeval toe sy koerante afgelewer het en lede van die publiek moes haar te hulp snel en die honde van haar aftrek. Die vrou is op die toneel behandel voordat sy per ambulans vir verdere mediese behandeling na ’n hospitaal geneem is.